PMIndiaData/PMIndiaSum huggingface dataset:
বিশ্ববাণিজ্য সংগঠনের মন্ত্রী পর্যায়ের সাধারণ বৈঠকে অংশগ্রহণকারী মন্ত্রী / বরিষ্ঠব্যক্তিবর্গ প্রধানমন্ত্রীর সঙ্গে সাক্ষাৎ করেছেন

বিশ্ববাণিজ্য সংগঠনের মন্ত্রী পর্যায়ের সাধারণ বৈঠকে অংশগ্রহণকারী মন্ত্রী/বরিষ্ঠব্যক্তিবর্গ আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎকরেছেন। তাঁদের মধ্যে কথাবার্তায় বহুপাক্ষিক বাণিজ্যের বিভিন্ন দিক নিয়ে আলোচনাহয়। মন্ত্রী পর্যায়ের এই বৈঠক আয়োজনের জন্য ভারত সরকারের উদ্যোগের জন্য বেশ কয়েকজনমন্ত্রী সরকারের প্রশংসা করেন। এইসববিশিষ্ট ব্যক্তিবর্গকে স্বাগত জানিয়ে প্রধানমন্ত্রী দৃঢ় আস্থা ব্যক্ত করেন যেবিশ্ব বাণিজ্য সংগঠনের এই অনানুষ্ঠানিক মন্ত্রী পর্যায়ের বৈঠকে গঠনমূলকআলাপ-আলোচনা হবে। তিনি নিয়ম-ভিত্তিক বহুপাক্ষিক বাণিজ্যিক ব্যবস্থায় ভারতের আস্থাব্যক্ত করেন। তিনি বলেন, বিশ্ব বাণিজ্য সংগঠনের অন্যতম প্রধান সুবিধা হল একটিশক্তিশালী বিরোধ নিষ্পত্তি ব্যবস্থা। প্রধানমন্ত্রীবলেন, বহুপাক্ষিক বাণিজ্যিক ব্যবস্থার সামনে চ্যালেঞ্জগুলি মোকাবিলা করার উদ্যোগগ্রহণ বিশেষভাবে গুরুত্বপূর্ণ। তিনি এই প্রসঙ্গে স্মরণ করেন যে দোহা পর্যায় এবংবালির মন্ত্রী পর্যায়ের বৈঠকের সিদ্ধান্তগুলি এখনও পর্যন্ত রূপায়িত হয়নি। তিনি,সবচেয়ে অনুন্নত দেশগুলির প্রতি সহানুভূতিশীল দৃষ্টিভঙ্গি গ্রহণের ওপর পুনরায় জোরদেন। তিনি,বাণিজ্য সংগঠনের এই সাধারণ বৈঠকে ভারতের আমন্ত্রণে বহু দেশ উৎসাহের সঙ্গে সাড়াদেওয়ায় সন্তোষ ব্যক্ত করেন। তিনি বলেন, এটি হচ্ছে বহুপাক্ষিকতা এবং বিশ্ব বাণিজ্যসংগঠনের নীতির প্রতি বিশ্বের আস্থার প্রতিফলন। শিল্প ওবাণিজ্য দপ্তরের মন্ত্রী শ্রী সুরেশ প্রভুও এই সময় উপস্থিত ছিলেন।
জি-২০ ওসাকা শিখর সম্মেলন রওনা হওয়ার পথে প্রধানমন্ত্রী বার্তা

জি-২০ শিখর সম্মেলনে যোগ দিতে আমি জাপানের ওসাকায় যাচ্ছি। বর্তমানে আমাদের বিশ্বের গুরুত্বপূর্ণ সমস্যা এবং সুবিধাগুলি নিয়ে অন্য বিশ্ব নেতাদের সঙ্গে আলোচনার দিকে তাকিয়ে আছি আমি। মহিলাদের স্বশক্তিকরণ, ডিজিটালাইজেশন ও কৃত্রিম বুদ্ধিমত্তা সংক্রান্ত বিষয়, দীর্ঘকালীন উন্নয়নের লক্ষ্যে অগ্রগতি এবং অন্যান্য গুরুত্বপূর্ণ সমস্যা যেমন, সন্ত্রাসবাদ ও জলবায়ু পরিবর্তন এবারের শিখর সম্মেলনের মূল আলোচ্য বিষয়। এই শিখর সম্মেলন আমাদের বহুপাক্ষিকতাকে আরও জোরালো করার সুযোগ এনে দেবে যা বর্তমানের দ্রুত পরিবর্তনশীল জগতের বিধি নির্ধারিত আন্তর্জাতিক সমন্বয় রক্ষায় গুরুত্বপূর্ণ। গত পাঁচ বছরের উন্নয়নের কাজের ভিত্তিতে ভারতের জনগণ, সেই উন্নয়ন প্রক্রিয়া চালিয়ে যাওয়ার জন্যই, পূর্ণ জনমতের দ্বারা তাঁদের সরকারকে পুনরায় বেছে নিয়েছেন, সেই অভিজ্ঞতা ভাগ করে নেওয়ার জন্যও এই শিখর সম্মেলন একটি প্ল্যাটফর্ম। ২০২২-এ স্বাধীনতার ৭৫তম বর্ষে নতুন ভারতে যখন আমরা প্রবেশ করব, সেই সময় এখানে জি-২০ শিখর সম্মেলনের আয়োজন করা হবে। তার জন্য এই ওসাকা শিখর সম্মেলন একটি গুরুত্বপূর্ণ পদক্ষেপ। এরই ফাঁকে, দ্বিপাক্ষিক এবং আন্তর্জাতিক গুরুত্বপূর্ণ বিষয়ে আমাদের সহযোগী দেশগুলির নেতাদের সঙ্গে আলোচনা করার দিকেও আমি তাকিয়ে আছি। রাশিয়া, ভারত এবং চিনের পরবর্তী অনানুষ্ঠানিক শিখর সম্মেলন আয়োজনের জন্য আমি উদগ্রীব। এছাড়া, ‘ব্রিক্‌স’ (ব্রাজিল, রাশিয়া, ভারত, চিন এবং দক্ষিণ আফ্রিকা) এবং ‘জয়’ (জাপান, মার্কিন যুক্তরাষ্ট্র এবং ভারত)-ভুক্ত দেশগুলির সঙ্গে পরবর্তী অনানুষ্ঠানিক বৈঠকে অংশ নেওয়ার জন্যও আমি আগ্রহী। /…
কেদারনাথ-এ পাঁচটি পরিকাঠামো ও উন্নয়ন প্রকল্পের শিলান্যাস করলেনপ্রধানমন্ত্রী

প্রধানমন্ত্রী শ্রী নরেন্দ্র মোদী আজ কেদারনাথ-এ গিয়ে সেখানকার মন্দিরেপ্রার্থনা জানান। এছাড়াও, কেদারনাথ-এ পাঁচটি পরিকাঠামো ও উন্নয়ন প্রকল্পেরশিলান্যাস করেন তিনি। প্রকল্পগুলির মধ্যে রয়েছে – মন্দাকিনী নদীতে যে প্রাচীরটিরয়েছে, তাকে আরও শক্তপোক্ত করে গড়ে তোলা এবং নদীর ঘাটটির সংস্কার ও পুনর্নির্মাণ;কেদারনাথ মন্দিরে যাওয়ার প্রধান রাস্তা নির্মাণ; শঙ্করাচার্য কুটির ও শঙ্করাচার্যসংগ্রহশালার সংস্কার ও উন্নয়ন এবং কেদারনাথ মন্দিরের পুরোহিতদের জন্য বাসস্থাননির্মাণ। কেদারপুরী পুনর্নির্মাণ প্রকল্প সম্পর্কে এদিন অবহিত করা হয়প্রধানমন্ত্রীকে। কেদারনাথ-এ এক সমাবেশে ভাষণদানকালে শ্রী মোদী বলেন, দিওয়ালির পর দিনটিতেইকেদারনাথ-এ আসতে পেরে তিনি বিশেষ আনন্দিত। আজ গুজরাটে নববর্ষ উদযাপিত হচ্ছে একথারউল্লেখ করে বিশ্বের বিভিন্ন প্রান্তে বসবাসকারী সকলকেই তিনি শুভেচ্ছা ও অভিনন্দনজানান। প্রধানমন্ত্রী বলেন, জনসেবাই হ’ল প্রকৃত ঈশ্বর সেবা। আগামী ২০২২ সালে দেশেরস্বাধীনতার ৭৫তম বর্ষ উদযাপন উপলক্ষে এক ‘নতুন ভারত’ গঠনের স্বপ্নকে সফল করে তুলতেনিজেকে উৎসর্গ করার সংকল্প গ্রহণ করেন তিনি। ২০১৩’র প্রাকৃতিক বিপর্যয়ের কথা স্মরণকরে শ্রী মোদী বলেন যে, ঐ সময় গুজরাটের মুখ্যমন্ত্রী হিসাবে তিনি এখানে উপস্থিতহয়েছিলেন দুর্যোগ পীড়িতদের সম্ভাব্য সকল উপায়ে সাহায্য করার জন্য। কেদারনাথ-এরপুনর্নির্মাণ প্রচেষ্টায় তাঁর রাজ্য গুজরাট থেকে সমস্ত রকম সাহায্য ও সহায়তারওব্যবস্থা করেছিলেন তিনি। শ্রী মোদী বলেন, কেদারনাথ-এ বর্তমানে যে কর্মযজ্ঞ চলছে, তার কাজ সম্পূর্ণহলে আদর্শ তীর্থস্থান বলতে কি বোঝায় প্রত্যেকেই তা অনুভব ও উপলব্ধি করতে পারবেন।পুণ্যার্থীদের জন্য সকল রকম সুযোগ-সুবিধার প্রসার এবং মন্দিরের পুরোহিতদেরকল্যাণের লক্ষ্যেই এই প্রকল্পগুলি রূপায়িত হচ্ছে। প্রধানমন্ত্রীর মতে, কেদারনাথ-এযে ধরণের পরিকাঠামোর প্রসার ঘটানো হচ্ছে, তা শুধুমাত্র উন্নত মানেরই নয়,অত্যাধুনিকও বটে। কিন্তু এখানকার ঐতিহ্যকে কোনওভাবেই ম্লান হতে দেওয়া চলবে না।পরিবেশের যাতে কোনও রকম ক্ষতি না হয়, তা নিশ্চিত করতে সকল রকম ব্যবস্থা গ্রহণ করাহবে। প্রধানমন্ত্রী বলেন, প্রকৃতি প্রেমীদের কাছে হিমালয় শুধুমাত্র রোমাঞ্চপর্যটনেরই একটি অঞ্চলমাত্র নয়, একই সঙ্গে তা আধ্যাত্মিকতারও এক পুণ্যপীঠ। সকলকেহিমালয় অঞ্চলে উপস্থিত থেকে তাকে নতুনভাবে আবিষ্কার ও উপলব্ধি করার আহ্বান জানানপ্রধানমন্ত্রী। উত্তরাখন্ডের রাজ্যপাল ডঃ কে কে পাল এবং রাজ্যের মুখ্যমন্ত্রী শ্রীত্রিবেন্দ্র সিং রাওয়াত-ও উপস্থিত ছিলেন প্রধানমন্ত্রীর সঙ্গে।
ইন্ডিয়া ইনফ্রাস্ট্রাকচার ফিনান্স কোং লিঃ-কে ২০০৭-০৮ থেকে ২০১২-১৩ পর্যন্ত মূলধনী অর্থ গ্রহণে কেন্দ্রীয় মন্ত্রিসভার কর্ম-উত্তর অনুমোদন

ইন্ডিয়া ইনফ্রাস্ট্রাকচার ফিনান্স কোং লিঃ (আই আই এফ সি এল)-এ ২,৬০০ কোটি টাকার মূলধন যোগ করার বিষয়টিতে কর্ম-উত্তর অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ এই অনুমোদন দেওয়া হয়। সংস্থাটির ভবিষ্যৎ কাজকর্মের প্রসার ও উন্নয়নে এই মূলধন ব্যবহার করা হবে। আই আই এফ সি এল সম্পূর্ণভাবেই কেন্দ্রীয় সরকারের একটি সংস্থা যা কোম্পানি আইন ১৯৫৬ অনুযায়ী, ২০০৬-এর ৫ জানুয়ারি নথিভুক্ত হয়। ঐ সময় সংস্থার অনুমোদিত শেয়ার মূলধনের পরিমাণ ছিল ১০০০ কোটি টাকা। ২০০৬-এর এপ্রিল থেকে সংস্থাটি কাজ শুরু করে।
রামেশ্বরমে প্রধানমন্ত্রী:  উদ্বোধন করলেন ডঃ এ পি জে আব্দুল কালাম স্মারক সংগ্রহালয়ের

প্রধানমন্ত্রী শ্রী নরেন্দ্র মোদী আজ রামেশ্বরমে ডঃ এ পি জে আব্দুল কালাম স্মারক সংগ্রহালয়েরআনুষ্ঠানিক সূচনা করেন। ডঃ কালামের এক মূর্তির আবরণ উন্মোচন করে কালাম স্থলে তিনি পুষ্পার্ঘ নিবেদন করেন। ডঃ কালামের পরিবার-পরিজনদের সঙ্গেও এক সংক্ষিপ্তআলাপচারিতায় মিলিত হন তিনি। ‘কালামসন্দেশবাহিনী’ নামে একটি ভ্রাম্যমান প্রদর্শনীরও আজ আনুষ্ঠানিক সূচনা করেনপ্রধানমন্ত্রী। একটি বাসে সুন্দর করে সাজিয়ে তোলা হয়েছে এই প্রদর্শনীটি। দেশেরসবক’টি রাজ্য সফর শেষে প্রদর্শনীর বাসটি নয়াদিল্লির রাষ্ট্রপতি ভবনে এসে পৌঁছবেআগামী ১৫ অক্টোবর। ঐ দিনটি হল প্রাক্তন রাষ্ট্রপতির জন্মবার্ষিকী। এক বিশালজনসমাবেশে ‘নীল বিপ্লব’ কর্মসূচির আওতায় লং লাইন ট্রলার গ্রহীতাদের হাতেমঞ্জুরিপত্র তুলে দেন শ্রী নরেন্দ্র মোদী। রামেশ্বরমথেকে অযোধ্যাগামী নতুন এক্সপ্রেস ট্রেন ‘শ্রদ্ধা সেতু’র যাত্রা শুরুর সংকেত দেনপ্রধানমন্ত্রী এক ভিডিও কনফারেন্সের মাধ্যমে। ‘সবুজ রামেশ্বরম’ প্রকল্পের একটিপ্রচার পুস্তিকা প্রকাশ করা ছাড়াও ৮৭ নম্বর জাতীয় মহাসড়কের ৯.৫ কিলোমিটার দীর্ঘলিঙ্ক রোডটি একটি ফলকের আবরণ উন্মোচনের মাধ্যমে জাতির উদ্দেশে উৎসর্গ করেন তিনি।মহাসড়কের এই অংশটি মুকুন্দারিয়ার ক্যাথিরামের সঙ্গে যুক্ত করবে আরিচালমুনাইকে। জনসমাবেশেভাষণদানকালে প্রধানমন্ত্রী বলেন, সমগ্র জাতির কাছে আধ্যাত্মিকতার এক উজ্জ্বল দীপশিখাহল রামেশ্বরম। এই স্থানটি বর্তমানে নিবিড়ভাবে সম্পৃক্ত হল ডঃ কালামের স্মৃতিরসঙ্গে। রামেশ্বরমের সারল্য, গভীরতা এবং শান্ত সমাহিতভাবের প্রতিফলন ঘটেছিল ডঃ কালামেরমধ্যে। শ্রী মোদীবলেন, ডঃ কালামের প্রতি শ্রদ্ধার নিদর্শনস্বরূপ যে স্মারক সংগ্রহশালাটি গড়ে তোলাহয়েছে সেখানে তাঁর জীবন ও সময়কালের উল্লেখযোগ্য মুহূর্তগুলিকে মূর্ত করে তোলাহয়েছে। তামিলনাড়ুর প্রাক্তন মুখ্যমন্ত্রী ডঃ জে জয়ললিতার প্রতি গভীর শ্রদ্ধানিবেদন করে প্রধানমন্ত্রী বলেন, একজন নেত্রী হিসেবে তিনি চিরস্মরণীয় হয়ে থাকবেন।আজ যদি তিনি জীবিত থাকতেন, তাহলে এই প্রচেষ্টাকে শুভেচ্ছা জানাতে এগিয়ে আসতেন। প্রধানমন্ত্রী বলেন, বন্দরগুলির উন্নয়ন ভারতের সার্বিক বিকাশ ও অগ্রগতিকেনানাভাবে সাহায্য করবে। ‘স্বচ্ছ ভারত মিশন’ যে রাজ্যগুলির মধ্যে এক সুস্থপ্রতিযোগিতার বাতাবরণ সৃষ্টি করেছে একথারও উল্লেখ করেন তিনি। শ্রী মোদী বলেন, ভারতের তরুণ প্রজন্মের কাছে অনুপ্রেরণার এক উৎস হলেন ডঃকালাম। বর্তমান প্রজন্ম উন্নয়নের এক নতুন শীর্ষে আরোহণ করতে আগ্রহী। কর্মসংস্থানেরনতুন নতুন সুযোগ সৃষ্টিতেও তাঁরা সর্বদাই এগিয়ে থাকার পক্ষপাতী। /
কমনওয়েলথ ক্রীড়া প্রতিযোগিতায় পুরুষদের বক্সিং-এ ৯২+ কেজি বিভাগে রৌপ্য পদক জয়ী সাগর আহলাওয়াত’কে প্রধানমন্ত্রীর অভিনন্দন

নয়াদিল্লি, ০৮ অগাস্ট, ২০২২ প্রধানমন্ত্রী শ্রী নরেন্দ্র মোদী কমনওয়েলথ ক্রীড়া প্রতিযোগিতায় পুরুষদের বক্সিং-এ ৯২+ কেজি বিভাগে রৌপ্য পদক জয়ী সাগর আহলাওয়াত’কে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “সাগর আহলাওয়াত দারুন লড়াই করেছেন! কমনওয়েলথ ক্রীড়া প্রতিযোগিতায় বক্সিং-এ রৌপ্য পদক জয়ের জন্য তাঁকে অভিনন্দন। এই প্রতিযোগিতায় ভারতের চালিকাশক্তির মধ্যে তিনি অন্যতম। তাঁর সাফল্য তরুণ প্রজন্মের বক্সারদের অনুপ্রাণিত করবে। আগামী দিনেও তিনি দেশকে গর্বিত করবেন – এই কামনাই করি। #Cheer4India"।
অন্যান্য অনগ্রসর শ্রেণীগুলির ভাগ ওপুনর্বিন্যাসের বিষয়টি পরীক্ষা করে দেখার জন্য কমিশন গঠনের প্রস্তাবে সম্মতিকেন্দ্রীয় মন্ত্রিসভার

প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে সংবিধানের ৩৪০ধারারআওতায় অন্যান্য অনগ্রসর শ্রেণী (ওবিসি)-কে বিভিন্নভাবে ভাগ করার বিষয়টিপরীক্ষা করে দেখার জন্য একটি কমিশন গঠনের প্রস্তাবে আজ সম্মতি দেওয়া হয়। কমিশনেরচেয়ারম্যান পদে নিয়োগের ১২ সপ্তাহের মধ্যে রিপোর্ট পেশ করতে বলা হবে।নতুন এই কমিশনপরিচিতহবে ‘অন্যান্য অনগ্রসর শ্রেণীগুলিকে বিভিন্ন ভাগে চিহ্নিত করার জন্য কমিশন’ হিসেবে । সংরক্ষণেরপ্রশ্নে অনগ্রসর শ্রেণী এবং সম্প্রদায়গুলির মধ্যে ফারাক বা বৈষম্যের বিষয়টি খতিয়েদেখা হবে কমিশনের পক্ষ থেকে। এজন্য ওবিসি সম্পর্কিত কেন্দ্রীয় তালিকাটি অনুসরণ করাহবে। ওবিসি-দের বিভিন্ন ভাগে চিহ্নিত করার ব্যবস্থা গড়ে তোলার সুপারিশ পেশ করা হবেকমিশনের অন্যতম কাজ। প্রসঙ্গতউল্লেখ্য, ১৯৯২-এর ১৬ নভেম্বরের এক আদেশে শীর্ষ আদালত রায় দিয়েছিল যে কোন রাজ্যযদি সেখানকার অনগ্রসর শ্রেণীগুলির মধ্যে ভাগ বা পুনর্বিন্যাস প্রয়োজন বলে মনে করেতাহলে সেই কাজে এগিয়ে যাওয়ার ক্ষেত্রে কোনরকম সাংবিধানিক বা আইনি বিধি-নিষেধ নেই।অন্ধ্রপ্রদেশ, তেলেঙ্গানা, পুদুচেরি, কর্ণাটক, হরিয়ানা, ঝাড়খণ্ড, পশ্চিমবঙ্গ,বিহার, মহারাষ্ট্র এবং তামিলনাড়ু ইতিমধ্যেই অন্যান্য অনগ্রসর শ্রেণীগুলির ভাগ ওপুনর্বিন্যাসের সিদ্ধান্ত গ্রহণ করেছে । /
প্রধানমন্ত্রী শুক্রবার গুজরাট সফরে গিয়ে ভাইব্রান্ট গুজরাট সামিট উদ্বোধন করবেন; আমেদাবাদ শপিং ফেস্টিভ্যালের সূচনা করবেন; শনিবার তিনি মুম্বাই সফরে যাবেন

প্রধানমন্ত্রী শ্রী নরেন্দ্র মোদী আগামীকাল তিন দিনের গুজরাট সফরে যাচ্ছেন। সফরকালে তিনি গান্ধীনগর, আমেদাবাদ ও হাজিরা যাবেন। গান্ধীনগরে মহাত্মা মন্দির প্রদর্শনী তথা সম্মেলন কেন্দ্রে প্রথম অনুষ্ঠানে আগামীকাল শ্রী মোদী ভাইব্রান্ট গুজরাট গ্লোবাল ট্রেড শো – এর উদ্বোধন করবেন। এই ট্রেড শো-তে ২৫টির বেশি শিল্প ও ব্যবসায়িক সংস্থা অংশ নিচ্ছে। সেদিন সন্ধ্যায় প্রধানমন্ত্রী আমেদাবাদে সর্দার বল্লভ ভাই প্যাটেল চিকিৎসা-বিজ্ঞান ও গবেষণা প্রতিষ্ঠানের উদ্বোধন করবেন। আমেদাবাদ পৌর নিগমের পক্ষ থেকে গড়ে তোলা এই সুপার স্পেশালিটি পাবলিক হাসপাতালটিতে এয়ার অ্যাম্বুলেন্স সহ যাবতীয় আধুনিক সুযোগ-সুবিধা ও সর্বাধুনিক চিকিৎসা পরিষেবা দানের বন্দোবস্ত রয়েছে। ৭৮ মিটার উচ্চতাবিশিষ্ট এই চিকিৎসা প্রতিষ্ঠানটি দক্ষতা, আধুনিকতা ও সাফল্যের এক উজ্জ্বল দৃষ্টান্ত। ডিজিটাল ইন্ডিয়া উদ্যোগের সঙ্গে সাযুজ্য বজায় রেখে এই হাসপাতালটির যাবতীয় কাজকর্ম কাগজ বিহীন উপায়ে পরিচালিত হবে। এর ফলে, সাধারণ মানুষ ব্যাপক লাভবান হবেন এবং আয়ুষ্মান ভারতের স্বপ্ন পূরণ করা সম্ভব হবে। প্রধানমন্ত্রী এই হাসপাতালের সুযোগ-সুবিধাগুলি পরিদর্শন করবেন এবং এক জনসভায় ভাষণ দেবেন। পরে, সন্ধ্যায় শ্রী মোদী আমেদাবাদ শপিং ফেস্টিভ্যাল, ২০১৯ উদ্বোধন করবেন। ভাইব্রান্ট গুজরাট শীর্ষ সম্মেলনের পাশাপাশি, এই শপিবং ফেস্টিভ্যালের আয়োজন করা হচ্ছে। শপিং ফেস্টিভ্যালে শ্রী মোদী একটি ম্যাসকট উদ্বোধন করবেন। ভারতে এ ধরণের শপিং ফেস্টিভ্যালের আয়োজন এই প্রথম। আমেদাবাদ শহরের সংস্থাগুলি তাদের উৎপাদিত পণ্যসামগ্রী এই ফেস্টিভ্যালে প্রদর্শনের সুযোগ পাবে। এই উপলক্ষে প্রধানমন্ত্রী এক জনসভাতেও ভাষণ দেবেন। পরদিন ১৮ তারিখ (শুক্রবার) প্রধানমন্ত্রী গান্ধীনগরে মহাত্মা মন্দির প্রদর্শনী তথা সম্মেলন কেন্দ্রে নবম ভাইব্রান্ট গুজরাট শীর্ষ সম্মেলনের সূচনা করবেন। গুজরাটের মুখ্যমন্ত্রী থাকাকালীন শ্রী মোদী ২০০৩ সালে প্রথম এ ধরণের সম্মেলন আয়োজন করেছিলেন। উদ্দেশ্য ছিল – বিনিয়োগের অন্যতম গন্তব্য হিসাবে গুজরাটকে তুলে ধরা। এই শীর্ষ সম্মেলন বিশ্ব জুড়ে আর্থ-সামাজিক উন্নয়ন, জ্ঞান আদান-প্রদান এবং কার্যকর অংশীদারিত্ব গড়ে তোলার মতো বিষয়গুলি নিয়ে এক উপযুক্ত মঞ্চ প্রদান করবে। প্রধানমন্ত্রী শনিবার (১৯ জানুয়ারি) হাজিরা যাবেন। সেখানে তিনি হাজিরা বন্দুক কারখানা স্থাপন উপলক্ষে এক অনুষ্ঠানে যোগ দেবেন। হাজিরা থেকে শ্রী মোদী দাদরা ও নগর হাভেলির সিলভাসা যাবেন। সেখানে তিনি একাধিক উন্নয়নমূলক প্রকল্পের সূচনা ও শিলান্যাস করবেন। সফরের শেষ পর্যায়ে প্রধানমন্ত্রী মুম্বাই যাবেন। মুম্বাইয়ে শ্রী মোদী ভারতীয় চলচ্চিত্রের জাতীয় সংগ্রহালয়ের নতুন ভবন উদ্বোধন করবেন।
পঞ্চদশ অর্থ কমিশনের মেয়াদ ৩০শে নভেম্বর পর্যন্ত বাড়ানোর প্রস্তাবে কেন্দ্রীয় মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে পঞ্চদশ অর্থ কমিশনের মেয়াদ ৩০শে নভেম্বর পর্যন্ত বাড়ানোর প্রস্তাব অনুমোদিত হয়েছে। মন্ত্রিসভার এই সিদ্ধান্তের ফলে অর্থ ব্যবস্থায় সংস্কারের প্রেক্ষিতে সংশ্লিষ্ট ক্ষেত্রে তুলনামূলক হিসেব-নিকেশ করা এবং ২০২০ থেকে ২০২৫ সময়কালে কমিশনের প্রস্তাবগুলি চূড়ান্ত করার কাজও সহজ হবে। উল্লেখ করা যেতে পারে, সংবিধানের ২৮০ নম্বর ধারার ১ নম্বর উপধারা এবং ১৯৫১’র অর্থ কমিশন আইন অনুযায়ী রাষ্ট্রপতি ২০১৭’র ২৭শে নভেম্বর পঞ্চদশ অর্থ কমিশন গঠন করেন। বিচার্য বিষয়ের ওপর ভিত্তি করে কমিশনের রিপোর্ট জমা দেওয়ার তারিখ ছিল ২০১৯ সালের ৩০শে অক্টোবর। বিগত চার বছরে কেন্দ্রীয় সরকার আর্থিক ক্ষেত্রে একাধিক সংস্কারমূলক পদক্ষেপ গ্রহণ করার প্রেক্ষিতে কমিশন গঠিত হয়েছিল। কেন্দ্র ও রাজ্য সরকারগুলির আয়-ব্যয় নির্ধারণের কাজের বিষয়টিকে বিবেচনায় রেখে কমিশনের মেয়াদ বৃদ্ধির প্রস্তাব কেন্দ্রীয় মন্ত্রিসভা অনুমোদন করেছে।
আচার্য কৃপালানির জন্মজয়ন্তীতে প্রধানমন্ত্রীর শ্রদ্ধার্ঘ্য

নয়াদিল্লি, ১১ নভেম্বর ২০২২ আচার্য কৃপালানির জন্মজয়ন্তীতে শ্রদ্ধার্ঘ্য নিবেদন করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় প্রধানমন্ত্রী বলেছেন – “আচার্য কৃপালানির জন্মজয়ন্তীতে শ্রদ্ধা জানাই। স্বাধীনতা সংগ্রামী হিসেবে তাঁর অবদান সর্বজন শ্রদ্ধেয়। সাংসদ হিসেবে তিনি গভীর ছাপ রেখে গিয়েছেন। শিক্ষাক্ষেত্রে তাঁর অবদান এবং সামাজিক পরিষেবার সঙ্গে তাঁর জড়িত আবেগ বিশেষ উল্লেখের দাবি রাখে।”
রাজস্থানের জেটসারে ২০০ মেগাওয়াটেরও বেশি উৎপাদন ক্ষমতাসম্পন্ন সৌর বিদ্যুৎ প্রকল্প স্থাপিত হচ্ছে

রাজস্থানের শ্রীগঙ্গানগর জেলার জেটসারে সেন্ট্রাল স্টেট ফার্ম (সিএসএফ)-এর ৪০০ হেক্টর অ-কৃষিযোগ্য জমিতে ২০০ মেগাওয়াটেরও বেশি ক্ষমতাসম্পন্ন একটি সৌর প্রকল্প গড়ে তোলার প্রস্তাবে সম্মতি দিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে বুধবার মন্ত্রিসভার বৈঠকে বিশদ আলোচনার পর এই প্রকল্পটিতে অনুমোদনদানের সিদ্ধান্ত নেওয়া হয়। ঐ জমিটি বর্তমানে কেন্দ্রীয় কৃষি ও কৃষককল্যাণ মন্ত্রকের প্রশাসনিক নিয়ন্ত্রণাধীন সংস্থা জাতীয় বীজ নিগমের (এনএসসি) মালিকানায় রয়েছে। এই সৌর প্রকল্প গড়ে তোলার দায়িত্ব দেওয়া হবে কেন্দ্রীয় সরকারের নিয়ন্ত্রণাধীন একটি সংস্থাকে। প্রয়োজনীয় পদ্ধতি অনুসরণ করে আলাপ-আলোচনার মাধ্যমে বেছে নেওয়া হবে ঐ সংস্থাটিকে। এনএসসি-র নিয়ন্ত্রণে বর্তমানে যে ৫,৩৯৪ হেক্টর জমি রয়েছে তার মধ্যে ৪০০ হেক্টর অ-কৃষিযোগ্য জমিতে এই সৌর প্রকল্পটি গড়ে তোলা হবে। প্রকল্প স্থাপনের ব্যয়ভার বহন করবে নির্বাচিত রাষ্ট্রয়ত্ত সংস্থাটি।
ভারত-চিলি বাণিজ্য চুক্তি সম্প্রসারণের প্রস্তাবে অনুমোদন কেন্দ্রীয় মন্ত্রিসভার

ভারত-চিলি বাণিজ্য চুক্তি সম্প্রসারণের প্রস্তাবটিকে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ এই অনুমোদনদানের সিদ্ধান্ত গ্রহণ করা হয়। ভারত থেকে বিভিন্ন পণ্যসামগ্রী রপ্তানি করা হয় চিলিতে। বাণিজ্য চুক্তি অনুসারে, ভারতকে বেশ কিছু সুযোগসুবিধা দেওয়ার প্রস্তাব করেছে চিলি। ভারতের পক্ষ থেকেও অনুরূপ কিছু সুযোগসুবিধা দেওয়ার কথা ঘোষণা করা হয়েছে চিলির অনুকূলে। ফলে, এই বাণিজ্য চুক্তি সম্প্রসারিত হলে তা থেকে উপকৃত হবে দুটি দেশই। চুক্তি সম্প্রসারণের আওতায় ভারত থেকে চিলিতে রপ্তানিকৃত ৮৬ শতাংশ পণ্যসামগ্রী এই বিশেষ সুযোগসুবিধাদানের আওতায় আসবে। এর ফলে, অদূর ভবিষ্যতে ভারতের রপ্তানি বাণিজ্য দ্বিগুণ বৃদ্ধি পাওয়ার সম্ভাবনা উজ্জ্বল হয়ে উঠেছে। উল্লেখ্য, চিলির সঙ্গে বর্তমানে ভারতের রয়েছে এক নিবিড় বন্ধুত্বের সম্পর্ক। আন্তর্জাতিক ক্ষেত্রে ভারতের সঙ্গে নানাভাবে সহযোগিতা করে আসছে ঐ দেশটি। চুক্তি সম্প্রসারণের ফলে দুটি দেশের মধ্যে বাণিজ্য ও অর্থনৈতিক সম্পর্ক আরও উৎসাহ লাভ করবে বলে আশা করা হচ্ছে। শুধু তাই নয়, চুক্তি সম্প্রসারণের প্রস্তাব বাস্তবায়িত হলে ভারত-চিলি সম্পর্কের ক্ষেত্রে তা হয়ে উঠবে এক নতুন দিকচিহ্ন।
রোটাঙ পাশের নীচে কৌশলগত সুরঙ্গ প্রাক্তন প্রধানমন্ত্রী অটল বিহারী বাজপেয়ীর নামাঙ্কিত করার অনুমোদন মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা প্রাক্তন প্রধানমন্ত্রী অটল বিহারী বাজপেয়ীর অবদানকে সম্মান জানাতে রোটাঙ পাশের নীচে কৌশলগত সুরঙ্গের নাম চলতি বছরের ২৫ ডিসেম্বর থেকে তাঁর নামে নামকরণ করার সিদ্ধান্ত নিয়েছে। প্রসঙ্গত উল্লেখ্য, ২৫ ডিসেম্বর প্রয়াত প্রধানমন্ত্রী অটল বিহারী বাজপেয়ীর জন্মদিনও বটে। তিনি দেশের প্রধানমন্ত্রী থাকাকালীন, ২০০০ সালের ৩রা জুন রোটাঙ পাশের নীচে এই কৌশলগত সুরঙ্গ নির্মাণের সিদ্ধান্ত নিয়েছিলেন। ২০০২ সালে ২৬ মে এই সড়ক নির্মাণের জন্য সুরঙ্গের দক্ষিণ প্রান্তে ভিত্তিপ্রস্তর স্হাপন করা হয়। ৩ হাজার মিটার উচ্চতায় অবস্হিত ৮.৮ কিলোমিটার দীর্ঘ পৃথিবীর মধ্যে বৃহত্তম সুরঙ্গ হল এটি। এই সুরঙ্গ নির্মাণ হলে লে এবং মানালির মধ্যে দূরত্ব ৪৬ কিমোমিটার কমে যাবে এবং কোটি কোটি টাকা পরিবহন খরচ সাশ্রয় হবে। সিঙ্গেল টিউব বাই-লেন বিশিষ্ট ১০.৫ মিটার চওড়া এই সুরঙ্গের ভিতর অগ্নি-নির্বাপক ব্যবস্হাও রয়েছে। বর্ডার রোডস অর্গানাইজেশন(বিআরও) ভূতাত্ত্বিক, ভূখন্ডগত এবং আবহাওয়াগত প্রতিকূলতা অতিক্রম করে নিরলসভাবে কাজ চালিয়ে গেছে। এমনকি ৫৮৭ মিটার সেরি নালা ফল্ট জোনেও বিআরও প্রতিকূলতাকে অতিক্রম করে কাজ চালিয়েছে। ২০১৭ সালে ১৫ অক্টোবর এই সুরঙ্গের উভয় প্রান্তের মুখই খুলে দেওয়া হয়। এই সুরঙ্গ নির্মাণের কাজ প্রায় শেষের দিকে। হিমাচলপ্রদেশ ও লাদাখের সীমান্তবর্তী প্রত্যন্ত অঞ্চল শীতের মরশুমে প্রায় ৬ মাস ধরে দেশের অন্যান্য জায়গার সঙ্গে যোগাযোগ বিচ্ছিন্ন হয়ে যায়। এই সুরঙ্গ চালু হলে সব মরশুমেই ওইসব অঞ্চলের সঙ্গে যোগাযোগ বজায় থাকবে।
গীতা জয়ন্তী উপলক্ষে দেশবাসীকে প্রধানমন্ত্রীর শুভেচ্ছা

নয়াদিল্লি, ০৩ ডিসেম্বর, ২০২২ প্রধানমন্ত্রী শ্রী নরেন্দ্র মোদী গীতা জয়ন্তী উপলক্ষে দেশবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, ভারতামৃত সর্বস্বাং বিষ্ণোর্বক্তাদ্বিনীঃ শ্রীতম। গীতা গঙ্গোদকং পিত্বা পুনর্জন্ম ন বিদ্যতে।। “সকল দেশবাসীকে গীতা জয়ন্তী উপলক্ষে শুভেচ্ছা জানাই। শ্রীমদ্ভগবদগীতা যুগ যুগ ধরে মানবজাতিকে পথ দেখিয়ে আসছে। অধ্যাত্ম এবং জীবন দর্শনের সঙ্গে যুক্ত এই মহান গ্রন্থ যুগে যুগে পথ প্রদর্শক হয়ে থাকবে”।
কেন্দ্রীয় স্বাস্থ্য পরিষেবার চিকিৎসক-আধিকারিকদের অবসরগ্রহণের বয়স ৬৫ করা হচ্ছে

কেন্দ্রীয় স্বাস্থ্য পরিষেবার সঙ্গে যুক্ত চিকিৎসকদের অবসরগ্রহণের বয়স ৬২ থেকে ৬৫ করা হচ্ছে। এই মর্মে একটি প্রস্তাব অনুমোদিত হল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে আজ এখানে বৈঠকটি অনুষ্ঠিত হয়। কেন্দ্রীয় স্বাস্থ্য পরিষেবার যে সমস্ত চিকিৎসক-আধিকারিক জনস্বাস্থ্য এবং জিডিএমও ক্যাডারে কাজ করেন, তাঁরা অবসরগ্রহণের এই বর্ধিত সময়সীমার আওতায় আসবেন। এছাড়াও, যে সমস্ত চিকিৎসক-আধিকারিক ব্যক্তিগতভাবে কোনরকম প্র্যাক্টিসের সঙ্গে যুক্ত নন, তাঁরাও এর আওতায় পড়বেন। সরকারি এই সিদ্ধান্ত গ্রহণের ফলে একদিকে যেমন রোগীদের ক্ষেত্রে চিকিৎসা ও স্বাস্থ্য পরিষেবার সুযোগ আরও ভালোভাবে পৌঁছে দেওয়া যাবে, অন্যদিকে তেমনই কেন্দ্রীয় সরকারের মেডিক্যাল কলেজগুলিতে পঠনপাঠনের বিষয়টিও আরও উন্নত হয়ে উঠবে। এছাড়াও, স্বাস্থ্য পরিষেবার সুযোগ সম্প্রসারণের লক্ষ্যে জাতীয় স্বাস্থ্য কর্মসূচির দক্ষ রূপায়ণও সম্ভব হয়ে উঠবে। /….
দেশের জওয়ান ও সেনাকর্মীদের কাছে দেওয়ালির শুভেচ্ছা পাঠাতে বিশেষ অভিযানের সূচনা করলেন প্রধানমন্ত্রী

দেশের সশস্ত্র বাহিনীর প্রতি যে বিশেষ শ্রদ্ধাও সম্ভ্রম রয়েছে দেশবাসীর, তা আরও মূর্ত হয়ে উঠেছে এই উৎসব মরশুমেও। প্রধানমন্ত্রী শ্রী নরেন্দ্র মোদীরনেতৃত্বে শুরু হয়েছে #Sandesh2Soldiers নামে এক বিশেষ অভিযান যারমাধ্যমে সুখ ও আনন্দ সেনাবাহিনীর জওয়ানদের সঙ্গে ভাগ করে নেওয়ার সুযোগ পাবেনদেশবাসীরা। আত্মীয়-পরিজন তথা প্রিয়জনদের থেকে বহু দূরে দেশের সীমান্ত রক্ষার কাজেযাঁরা প্রতিনিয়ত কর্তব্য করে চলেছেন, তাঁদের প্রতি শ্রদ্ধা ও সম্ভ্রমের বার্তাপৌঁছে দেওয়া যাবে এর মাধ্যমে। এই উৎসব মরশুমে সশস্ত্রবাহিনীর জওয়ান কর্মীদের কাছে চিঠি ও বার্তা মারফৎ দেওয়ালির শুভেচ্ছা জানানোর লক্ষ্যেসূচনা হয়েছে এই বিশেষ অভিযানের। অভিযানের পুরোভাগে রয়েছেন প্রধানমন্ত্রী স্বয়ং।সোশ্যাল মিডিয়ায় এক বিশেষ ভিডিও’র মাধ্যমে তিনি দেশবাসীর কাছে আবেদন জানিয়েছেনদেশের বীর সেনানীদের কাছে শুভেচ্ছা বার্তা পাঠানোর জন্য। মাত্র কয়েক ঘন্টার মধ্যেইতাঁর এই ভিডিও স্বতস্ফুর্ত সাড়া ও উৎসাহ জাগিয়েছে ট্যুইটার ও ফেসবুক । সশস্ত্র বাহিনীরসেনাকর্মীদের কাছে নরেন্দ্র মোদী অ্যাপ, MyGov.in এবং আকাশবাণীর মাধ্যমেওজনসাধারণ সেনাকর্মীদের কাছে শুভেচ্ছা বার্তা পাঠাতে পারবেন। সশস্ত্র বাহিনীর সঙ্গেআনন্দ ও আবেগের মুহূর্ত ভাগ করে নেওয়ার জন্য দূরদর্শনও এক বিশেষ অনুষ্ঠান প্রচারকরবে এই অভিযানের অঙ্গ হিসেবে। নরেন্দ্র মোদী অ্যাপ-এ একবিশেষ মডিউল গড়ে তোলা হয়েছে, যার সাহায্যে সশস্ত্র বাহিনীর কাছে জনসাধারণেরশুভেচ্ছা লিপি, অভিনন্দন বার্তা এবং হাতে লেখা পত্র পৌঁছে দেওয়া যাবে। #Sandesh2Soldiers অভিযানটি দেশের সাধারণমানুষের সঙ্গে সশস্ত্র বাহিনীর জওয়ান কর্মীদের সংযোগ ও যোগাযোগের এক ঘনিষ্ঠবাতাবরণ গড়ে তুলবে বলে আশা করা হচ্ছে। এ মাসের প্রথম দিকে ভোপালে এক অনুষ্ঠানেআমাদের নির্ভীক সেনাকর্মী তথা জওয়ানদের মানবিক সত্তার বিষয়টিকে তুলে ধরেছিলেনপ্রধানমন্ত্রী । জওয়ানদের সঙ্গেসাক্ষাৎকারের সময়ে জনসাধারণ যাতে তাঁদের অভিনন্দিত করেন, এই মর্মে একটি আবেদনওতিনি রেখেছিলেন ঐ অনুষ্ঠানে। এর সমর্থনে সোশ্যাল মিডিয়ায় প্রচুর বার্তা এসেপৌছেছিল তখন। প্রসঙ্গত উল্লেখ্য,প্রধানমন্ত্রী পদে দয়িত্ব গ্রহণের পর শ্রী নরেন্দ্র মোদী প্রথম দুটি দেওয়ালি পালনকরেছেন সশস্ত্র বাহিনীর জওয়ানদের সঙ্গে।
প্রাক্তন রাষ্ট্রপতি শ্রী প্রণব মুখোপাধ্যায়ের প্রয়াণে কেন্দ্রীয় মন্ত্রিসভার শোক জ্ঞাপন

কেন্দ্রীয় মন্ত্রিসভা প্রাক্তন রাষ্ট্রপতি শ্রী প্রণব মুখোপাধ্যায়ের প্রয়াণে শোক প্রকাশ করেছে। কেন্দ্রীয় মন্ত্রিসভা শ্রী মুখোপাধ্যায়ের স্মরণে ২ মিনিট নীরবতা পালন করেছে। মন্ত্রিসভা আজ একটি সিদ্ধান্ত অনুমোদন করেছে : “কেন্দ্রীয় মন্ত্রিসভা প্রাক্তন রাষ্ট্রপতি শ্রী প্রণব মুখোপাধ্যায়ের প্রয়াণে গভীর শোক প্রকাশ করছে। তাঁর প্রয়াণে দেশ একজন বিশিষ্ট নেতা ও অসামান্য সাংসদকে হারালো। ভারতের ত্রয়োদশ রাষ্ট্রপতি শ্রী প্রণব মুখোপাধ্যায়ের প্রশাসনিক কাজে অতুলনীয় অভিজ্ঞতা ছিল। তিনি বিদেশ, প্রতিরক্ষা, কেন্দ্রীয় বাণিজ্য ও অর্থ মন্ত্রকের দায়িত্ব সামলেছেন। ১৯৩৫ সালের ১১ই ডিসেম্বর পশ্চিমবঙ্গের বীরভূম জেলার ছোট্ট গ্রাম মিরাটি-তে তাঁর জন্ম। শ্রী মুখোপাধ্যায় ইতিহাস ও রাষ্ট্র বিজ্ঞানে স্নাতকোত্তর ডিগ্রি লাভ করা ছাড়াও কলকাতা বিশ্ববিদ্যালয় থেকে আইনে ডিগ্রি লাভ করেছিলেন। তাঁর কর্মজীবন শুরু হয় কলেজে শিক্ষকতা এবং সাংবাদিকতার মধ্য দিয়ে। তাঁর স্বাধীনতা সংগ্রামী বাবার অনুপ্রেরণায় শ্রী মুখোপাধ্যায় জনসেবা শুরু করেন – এর ফলশ্রুতিতে ১৯৬৯ সালে তিনি রাজ্যসভার সাংসদ নির্বাচিত হন। শ্রী মুখোপাধ্যায় ১৯৭৩ – ৭৫ সাল পর্যন্ত শিল্প, জাহাজ চলাচল এবং পরিবহণ মন্ত্রকের উপমন্ত্রী এবং অর্থ দপ্তরের প্রতিমন্ত্রী ছিলেন। ১৯৮২ সালে তিনি অর্থমন্ত্রীর দায়িত্ব গ্রহণ করেন। ১৯৮০-৮৫ সাল পর্যন্ত তিনি ছিলেন রাজ্যসভার নেতা। ১৯৯১-৯৬ সাল পর্যন্ত তিনি যোজনা কমিশনের ডেপুটি চেয়ারম্যানের দায়িত্ব সামলেছেন। একই সঙ্গে, ১৯৯৩-৯৫ সাল পর্যন্ত কেন্দ্রীয় বাণিজ্য মন্ত্রী, ১৯৯৫-৯৬ বিদেশ মন্ত্রী এবং ২০০৪-০৬ পর্যন্ত প্রতিরক্ষা মন্ত্রী হিসাবে তিনি দায়িত্ব পালন করেন। এরপর, তিনি আবারও ২০০৬-০৯ পর্যন্ত বিদেশ মন্ত্রী এবং ২০০৯-১২ পর্যন্ত অর্থমন্ত্রী ছিলেন। ২০০৪-১২ সাল পর্যন্ত তিনি ছিলেন লোকসভার নেতা। শ্রী প্রণব মুখোপাধ্যায় ২০১২’র ২৫শে জুলাই রাষ্ট্রপতির দায়িত্ব গ্রহণ করেন। তাঁর পাঁচ বছরের পূর্ণ মেয়াদে তিনি দেশের সর্বোচ্চ পদের দায়িত্ব মর্যাদার সঙ্গে পালন করেছেন। জাতীয় এবং আন্তর্জাতিক বিভিন্ন বিষয়ে তাঁর পান্ডিত্য ও মানবিক দৃষ্টিভঙ্গী অবিস্মরণীয়। শ্রী মুখোপাধ্যায় শুধুমাত্র একজন একনিষ্ঠ পাঠকই ছিলেন না, ভারতের অর্থনীতি ও দেশ গঠনের উপর তিনি একাধিক বই-ও লিখেছেন। ১৯৯৭ সালে সেরা সাংসদের পুরস্কার, ২০০৮ সালে পদ্মবিভূষণের পাশাপাশি, তাঁকে ২০১৯ সালে দেশের সর্বোচ্চ অসামরিক সম্মান ভারতরত্নে ভূষিত করা হয়। শ্রী মুখোপাধ্যায় আমাদের জাতীয় জীবনে তাঁর চিরস্মরণীয় প্রভাব রেখে গেছেন। তাঁর মৃত্যুতে দেশ একজন বিশিষ্ট জাতীয় নেতা, বলিষ্ঠ সাংসদ এবং বড় মাপের রাজনৈতিক ব্যক্তিত্বকে হারালো। কেন্দ্রীয় মন্ত্রিসভা শ্রী প্রণব মুখোপাধ্যায়ের দেশ সেবার কাজে ভুয়সী প্রশংসা করছে এবং তাঁর শোকসন্তপ্ত পরিবারকে সরকার ও সমস্ত দেশের পক্ষ থেকে আন্তরিক সমবেদনা জানাচ্ছে”।
প্রতিরক্ষা মন্ত্রকের ৬.৫৬২৮ একর জমিকানপুরে বিমানবাহিনীর ঘাঁটিতে অবস্থিত কেন্দ্রীয় বিদ্যালয়ের অনুকূলে হস্তান্তরেরপ্রস্তাবে সম্মতি কেন্দ্রীয় মন্ত্রিসভার

ভারতীয় বিমানবাহিনীর ঘাঁটিতে প্রতিরক্ষা মন্ত্রকের ৬.৫৬২৮ একর জমিকেন্দ্রীয় বিদ্যালয় সংগঠনের অনুকূলে হস্তান্তরের বিষয়টিতে আজ এখানে অনুমোদন দেওয়াহয় কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত হয় মন্ত্রিসভার বৈঠক। হস্তান্তরিত এই জমি ব্যবহার করা হবে বিদ্যালয় ভবনগড়ে তোলার কাজে। এছাড়াও, সংশ্লিষ্ট কিছু পরিকাঠামো প্রসারের কাজেও এই জমিকে কাজেলাগানো হবে। প্রতিরক্ষা মন্ত্রকের এই জমিটি বছরে মাত্র ১ টাকার বিনিময়ে লিজেরভিত্তিতে হস্তান্তরের প্রস্তাব করা হয়েছে। বিদ্যালয়ের উপযোগী পরিকাঠামো গড়ে তোলারদায়িত্ব কেন্দ্রীয় বিদ্যালয় সংগঠনের। এজন্য তাদের নিজস্ব তহবিলের অর্থ বিনিয়োগ করাহবে বলে হস্তান্তরের চুক্তিতে উল্লেখ করা হয়েছে। প্রসঙ্গত উল্লেখ্য, কানপুরের কেন্দ্রীয় বিদ্যালয়টি ১৯৮৫-র আগস্ট থেকেইঅস্থায়ীভাবে একটি ব্যারাকের মধ্যে থেকে কাজ করে চলেছে। এর ফলে, প্রয়োজনীয়পরিকাঠামো প্রসারের ক্ষেত্রে বিভিন্ন রকম অসুবিধা দেখা দিয়েছে । তাছাড়া, ছাত্রছাত্রীর সংখ্যা বৃদ্ধিপাওয়ায় স্থানাভাবও বিশেষ প্রকট হয়ে ওঠে এই কেন্দ্রীয় বিদ্যালয়টিতে। এই সমস্তঅসুবিধা দূর করার লক্ষ্যেই জমি হস্তান্তরের প্রস্তাব পেশ করা হয় কেন্দ্রীয়মন্ত্রিসভার কাছে। জমি হস্তান্তর সম্পর্কিত যাবতীয় কাজকর্ম আগামী দু’মাসের মধ্যে সম্পূর্ণকরার কথা বলা হয়েছে ঐ প্রস্তাবটিতে। /